钦定古今图书集成/方舆汇编/职方典/第1444卷 > 寺观附
## 钦定古今图书集成/方舆汇编/职方典/第1444卷 > 寺观附

本府。〈宣化县附郭。〉

天宁寺　在府西城外。唐建，名“龙兴” ，明洪武中改今名。

皇清仍之。

青山寺　在府城外南十馀里。

罗山寺　在府治外北二十里。

万寿寺　在府城外东南十里，宋建，今废。明天寺　，在府治北十五里。

犀牛寺　在府治外西三十里。

宝圣寺　在府治外北十里。

弘仁寺　在府城西岸，郡人萧云举有“记” ，今圮。三清观　在府城外之东。宋建。明正统重修。嘉靖间，知府郭楠重修。

龙溪观　在府治北。宋建，今废。

“三官堂　” 一在北门外。“茶亭” 一在镇江门外。“诸天阁　” 在天宁寺后。

元天阁　，在府城西，其西扁曰“岭表通衢” ，其南扁曰“元天宝阁。” 内旁有一楼，题曰“宝月楼” ，例收上南八、下南一两里道童供奉香火。

天妃宫　在西城外

“白衣庵　” 在西城内。

准提庵　在西城外五里。

西竺庵　在府城外西一里。

新宁州

观音寺　在州西门外，今废。

三清观　在州城东门内，今废。

隆安县

兴隆寺　明季颓圮

皇清康熙二十一年，县令查继甲、驻防把总常武捐。

修

卢六寺　今废

横州

隆兴寺　在上郭。唐会昌六年建。宋政和末，废寺为神霄宫。靖康复还为寺。宝祐间重修，明永乐再修。嘉靖间为祀圣习仪之所。先年，女妇杨招女、甘来女，施入零竹田粮一石一斗，后被豪民占去，坊民复办价告赎还寺。寺今公议择会首二人掌管其事。

下郭观音寺　宋嘉定庚午年建。嘉靖时废为东郭社学。隆庆六年，重建为寺，万历十五年重修。先年郎中乐章，读书于寺中，及登科第，因施。

入三娘、铜鼓、石龙等村田粮三石六斗二升。嘉靖中，寺废，被衣巾彭尚义诡占。万历七年，坊民锺子真、莫子宗告理，尽追前田还寺，仍令两廊建置社学，立乐郎中神位，春秋致祭。万历间，本坊真武庙缺少香灯，众议“抽拨石龙等田粮以供费，馀仍存积本寺，以备修理之用。”

应天禅寺　在宝华山半小坡上，唐创。明宣德、正统间俱重修。万历十九年鼎建，三十四年重修。

旧有二禅师居寺修行，常骑白鹿、花虎。建文寓寿佛寺时游此，亲题寺额曰：“万山第一。” 今塑遗像。寺左曰隐龙殿。相传州僧前代最繁，每为大釜，于厨旁架石桥，引涧流作炊，必梯可登。弘治间，掘土，因见一釜耳，大可容人穿过。开基前一夕，众望址地，闪烁有光，比平土恰合旧址，不爽尺寸。寺有田，嘉靖间大工，废佃。万历后，寺复会众告垦寺旁左右地，给帖入寺。

报恩寺　在北山。宋嘉定庚午年建。咸淳间、元至顺间俱重修。永乐间，卫人曾士中鼎建。正统间重修。正德间毁，都指挥吴玮重建。嘉靖、万历俱重修。万历丁巳迁寺，改建新学，移佛像于旧学之明伦堂，寺遂废。按《通志》：佳胜为州治冠。吴悟斋诗有“草迳人来双叶下，松扉云去一僧眠” 之句。

寿佛寺　在南城外，宋建。元至元二十八年，昭勇将军邓元甫、知州聂用和再建。洪武中重修，置僧纲司习仪于此。嘉靖间圮，寺遂废。按《通志》：宋绍兴间建，明建文君南遁，寓居十五年，人不知也，徒众归者以千数。今寺额“寿佛禅林” 四字，乃其手笔。忽一日作诗曰：读罢《楞严》磬懒敲，笑看黄屋住团瓢。南来瘴岭千寻险，“北望天门万里遥。款段久忘飞凤辇，袈裟新换衮龙袍。百官侍从归何地，惟有群乌早晚朝。” 遂为人觉，因往田州土官庭，自名为建文君。官司震愕，因启将若何？答曰：“吾老矣，欲送骸骨归帝乡。” 因送之赴京，号为老佛。今寺废，为学租地。

玉虚观　在城内东隅，宋时建。

元妙观　旧在儒学西，唐建。明弘治末，扩学基，移建隆兴寺右，今为社稷坛。

元天中观　嘉靖四十五年，商人建于城隍庙西，因在郭中，故号“中观。” 每年三月三日，元帝诞辰，各会首建坛设醮。先日扮装故事，迎神出游，至日烧炮演奇贺寿，极其华丽，观者如堵。朝烟阁　在应天禅寺之上。高阁层峦，俨若鼓角梅花，岭上云树连天。北瞰古钵，宾主峙立，情意趋迎，固南面一大观也。万历三十三年，乡官邓国材创取“宝华朝烟之景” 阁，塑观音像，有碑记。新垦侧山佛旺官斗租糓三石入阁南楼。观音阁　即城南门楼第二层，中设像奉祀者。

西城观音庵　在西门登高岭下。元至元建。嘉靖中，废为西城社学。甲子年，训导秦肇登重修，复设佛为庵。崇祯二年重修，建拜亭。

永淳县

祀圣寺　《府志》无。按《通志》：在县治西，今圮上思州。

五岭寺　旧传有仙迹，今废。